O‘zbekiston AQSHning Nukem kompaniyasiga 300 mln dollarlik uran yetkazib beradi

O‘zbekiston yetti yil davomida Amerikaning Nukem kompaniyasiga 300 mln dollarlik uran konsentratini yetkazib beradi. Bu haqda O‘zbekiston tashqi savdo vaziri Elyor G‘aniyev 27 sentyabr kuni Xalqaro press-klub yig‘ilishida ma’lum qildi.
Vazirning qayd etishicha, Nukem kompaniyasi bilan shartnoma O‘zbekiston Prezidenti Shavkat Mirziyoyevning o‘tgan hafta AQSHga tashrifi vaqtida Nyu-Yorkda bo‘lib o‘tgan O‘zbekiston-Amerika biznes-forumi yakunlari bo‘yicha imzolandi.
Elyor G‘aniyev mazkur shartnoma uran konsentratini yetkazib beruvchi boshqa davlatlar kelishayotgan bitimlarga qaraganda anchagina manfaatli shartlar asosida imzolanganini ta’kidlab o‘tdi.